ออมสินจ่ายชดเชยเหยื่อภัยธรรมชาติ 4แสนราย
ออมสินคาดจ่ายเงินชดเชยผู้ประสบอุทกภัย และวาตภัย ครัวเรือนละ 5,000 บาท ไม่น้อยกว่า 4 แสนรายภายในเดือนนี้
25 พ.ย. 2553

ออมสินคาดจ่ายเงินชดเชยผู้ประสบอุทกภัย และวาตภัย ครัวเรือนละ 5,000 บาท ไม่น้อยกว่า 4 แสนรายภายในเดือนนี้ 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี ( ครม. )รับทราบตามที่ คณะกรรมการอำนวยการ กำกับ ติดตามการช่วยเหลือผู้ประสบอุทกภัย  ( คชอ. ) ที่มีนายสาทิตย์ วงศ์หนองเตย รัฐมนตรีปจำสำนักนายกรัฐมนตรีรายงานความคืบหน้ามาตรการช่วยเหลือผู้ที่ได้รับผลกระทบจากอุทกภัย และวาตภัย ซึ่งจะได้รับเงินชดเชยจากรัฐบาลครัวเรือนละ 5,000 บาท จากเดิมคาดว่าจะมีผู้ได้รับผลกระทบ 6.2 แสนครัวเรือน 
แต่จากผลสำรวจล่าสุดพบว่ามีผู้ได้รับผลกระทบ 5.5 แสนราย เมื่อตรวจสอบจากธนาคารออมสินในฐานะผู้ที่ทำหน้าที่จ่ายเงินชดเชยจากระฐไปยังผู้ที่ได้รับผลกระทบ แจ้งว่าภายในเดือน พ.ย. จะสามารถจ่ายเงินชดเชยให้ผู้ที่ได้รับผลกระทบได้ทั้งหมดไม่ต่ำกว่า  4 แสนครัวเรือน 
ทั้งนี้จากข้อมูล ณ 21  พ.ย. พบว่าธนาคารออมสินได้รับข้อมูลผู้ที่ได้รับผลกระทบแล้วกว่า 1.23 แสนราย และได้จ่ายเงินชดเชยไปแล้ว 4.64 หมื่นราย เป็นเงินกว่า 232 ล้านบาท และคาดว่าจะเร่งสำรวจข้อมูลและให้สาขาในพื้นที่ประสานงานกับจังหวัดเพื่อเร่งรัดการจ่ายเงินชดชเยต่อไป